

**Република Србија**

**ОПШТИНСКА УПРАВА ВЛАДИЧИН ХАН**

**Одељење за урбанизам, имовинско-правне,**

**комуналне и грађевинске послове**

**Број IV 501-16/2024-03**

**20.03.2024. године**

**ВЛАДИЧИН ХАН**

На основу члана 10. став 1. Закона о процени утицаја на животну средину („Сл. гл. РС“ бр. 135/04 и 36/09 ) и Захтева за одлучивање о потреби процене утицаја пројекта” Изградње постројења за пречишћавање комуналних употребљених вода са локације бензинске станице „Полом 1“ у Владичином Хану, инвеститора Лукоил Србија д.о.о. Београд, заведен под број IV 501-16/2024-03 од 19.03.2024. године, Одељење за урбанизам, имовинско-правне, комуналне и грађевинске послове, Служба за заштиту животне средине Општинске управе Владичин Хан врши

**ОБАВЕШТАВАЊЕ ЈАВНОСТИ**

Да је Лукоил Србија д.о.о. Београд поднео Захтев Одељењу за урбанизам, имовинско-правне, комуналне и грађевинске послове Општинске управе општине Владичин Хан за одлучивање о потреби процене утицаја пројекта „ Изградње постројења за пречишћавање комуналних употребљених вода са локације бензинске станице „Полом 1“ у Владичином Хану“ у Индустријској зони, на кп бр 2107/2 КО Полом у општини Владичин Хан.

Увид у поднети захтев, односно податке, обавештења и документацију из захтева носиоца пројекта, може се извршити у просторијама Одељења за урбанизам, имовинско-правне, комуналне и грађевинске послове Општинске управе Владичин Хан, Светосавска бр 1. у периоду од 20.03.2024. године до 30.03.2024. године у времену од 10 до 14 часова.

Молимо Вас да у року од 10 дана од дана оглашавања доставите мишљење о захтеву Лукоил Србија д.о.о. Београд , за Одлучивање о потреби процене утицаја пројекта“ Изградње постројења за пречишћавање комуналних употребљених вода са локације бензинске станице „Полом 1“ у Владичином Хану «на кп.бр.2107/2 КО Полом, општина Владичин Хан на животну средину Одељењу за урбанизам, имовинско-правне, комуналне и грађевинске послове Општинске управе општине Владичин Хан, канцеларија бр. 16 ул. Светосавска бр. 1.

**С А В Е Т Н И К,**

**Мр Душица Илић**